Ek wys vir die tandarts watter kiestand is seer en hy sê, nee, dis die tand in die ander kies! Huil-huil met tandpyn is ons terug huis toe, die verkeerde tand was getrek!
Onuitgesorteerde dinge wat mens pla, kan net soos ‘n tandpyn wees. Daardie dinge wat jy dink jy het verwerk, maar eintlik het jy dit net diep gaan wegbêre en probeer om dit te ignoreer. Maar, net soos ‘n tandpyn kan dit nie geïgnoreer word nie en net soos ‘n seer tand is dit soms nodig om die gat in die tand oop te maak en selfs dieper te boor, al is dit ongemaklk.
Het jy so ‘n ‘seer tand’ wat jou pla? Asseblief, hê die moed en maak daardie seer oop, praat daaroor met iemand wat jou kan help, boor die gat dieper dat die vrot kan uitkom en die seer gesond kan word. ‘n Goed gestopte tand is tog baie beter as ‘n vrot tand, of hoe?
Die seer word oopgenaak, maar ek vertrou hy sou vir daardie spesifieke iets wel heling ook gekry het. Stappie vir stappie vorentoe. As hy voel dit het vir hom gewerk, dink ek hy sal uit sy eie weer gaan wanneer sy siel vir hom sê dis tyd.
Ek stem Toortsie. Wanneer mens praat oor jou seer word dit net gesond. Ek sien dit so baie wanneer mense in my happiness coaching gemakstoel kom sit. Hulle het net ‘n oor nodig om te luister.
Soms wens ‘n mens dat jy jou binneste seer kan uitpluk soos ‘n slegte tand en dan daarvan vergeet, maar dis nie moontlik nie. Heelmaak deur oopmaak en skoonmaak en dan toemaak is die enigste oplossing, dis waar Toortsie.